b'\n_START_ARTICLE_\nAlmanon (m\xc3\xa5nekrater)\n_START_SECTION_\nOmgivelser\n_START_PARAGRAPH_\nKrateret ligger syd-syd\xc3\xb8st for Abulfedakrateret og nord-nord\xc3\xb8st for det mindre Geberkrater. Kraterk\xc3\xa6den med navnet Catena Abulfeda danner en linje mellem den sydlige kant af Abulfedakrateret og den nordlige kant af Almanonkrateret og forts\xc3\xa6tter i en l\xc3\xa6ngde af omkring 210 kilometer til den stejle skr\xc3\xa5ning Rupes Altai.\n_START_SECTION_\nKarakteristika\n_START_PARAGRAPH_\nKanten af Almanon danner en lidt uregelm\xc3\xa6ssig cirkel, med udadvendte buler mod nord og sydvest. Kraterparret "Almanon A" og "Almanon B" er forbundet med ydersiden af den sydlige rand. Den indre v\xc3\xa6g er bredest langs den \xc3\xb8stlige side. Sm\xc3\xa5 kratere, som h\xc3\xb8rer til Catena Abulfeda, r\xc3\xa6kker en smule ind i den nord\xc3\xb8stlige rand._NEWLINE_Den ydre v\xc3\xa6g er generelt nedslidt og mangler den skarphed, som yngre kratere udviser, men den er ikke s\xc3\xa6rlig ramt af senere nedslag. Kraterbunden er relativt flad uden s\xc3\xa6rlige kendetegn andet end f\xc3\xa5 sm\xc3\xa5kratere.'